Det vil gøre livet lettere for turisterne og beskæftige personer støttet af offentlige midler, som for eksempel fleksjobbere eller seniorjobbere. Formanden for Arbejdsmarkedsudvalget, Ivan Leth, mener, at kommuneguider kan gå uniformerede rundt i gadebilledet og give råd og vejledning til turister i Hjørring Kommune. De nye guider skal hjælpe turister med at finde vej, finde parkeringspladser og shoppingmuligheder. Der er dog ingen, der vil blive tvunget til at agere kommuneguider i Hjørring. Opgaven er til folk, der har lyst. - Det her er jo at slå to fluer med et smæk. Turisterne vil få hjælp, og mange på overførselsindkomster vil gerne ud, siger Ivan Leth til TV2/Nord. Arbejdsmarkedsudvalget drager i april til Barcelona for blandt andet at studere deres byguider.

Referat:
Når man i fremtiden besøger Hjørring kan der måske være ekstra hjælp at hente hos de såkaldte kommuneguider.